Лошыцкі парк мае даволі цікавую і багатую гісторыю. Упершыню ён узгадваецца ў XVI стагоддзі, калі тут з'явілася першая сядзіба. Гэта быў вялікі сядзібна­паркавы комплекс са сваімі жыхарамі, гісторыямі, радасцямі. Менавіта ў парку жыве самы вядомы прывід Мінска – Белая Панна (пані Ядвіга Любанская, жонка ўладальніка сядзібы Яўстаха Любанскага). Кажуць, што пані Ядвіга да гэтага часу з'яўляецца на алеях Лошыцкага парка апоўначы ў момант квітнення магноліі кобус. На экскурсіі вы разам з гідам пабачыце селішча Х стагоддзя, млын, ландшафтны амфітэатр, флігель, панскую сядзібу, руіны капліцы, бровар, рэшткі заручальнага дуба, які вырас з жолуда самога Ўсяслава Чарадзея, магнолію кобус, арэх. Аб усім гэтым вы даведаецеся падчас роварнай вандроўкі.